Tämä on **luettelo televisiosarjassa Kotiin takaisin** esiintyneistä henkilöhahmoista. Sarjan tapahtumat sijoittuvat toisen maailmansodan jälkimaininkeihin 1950-luvulle. Sarjan päähenkilö on sairaanhoitaja Sarah Adams (Marta Dusseldorp), joka muuttaa ristiriitaisin tuntein takaisin kotimaahansa Australiaan parinkymmenen Euroopassa vietetyn vuoden jälkeen. Hän tutustuu yläluokkaiseen Blighin perheeseen ja joutuu törmäyskurssille perheen isoäidin Elizabethin (Noni Hazlehurst) kanssa. Sarjan keskeinen tapahtumapaikka on Invernessin pikkukaupunki, jossa Bligheillä on Ash Park -niminen kartano.

Päähenkilöt
-----------

**Varoitus:  Seuraava kirjoitus paljastaa yksityiskohtia juonesta.**
### Sarah Adams

**Sarah Margaret Adams** (esittäjä Marta Dusseldorp)

### Elizabeth Bligh

**Elizabeth Bligh** (es. Noni Hazlehurst)

### George Bligh

**George Robert Bligh** (es. Brett Climo)

### James Bligh

**James Bligh** (es. David Berry)

### Anna Bligh

**Anna Bligh** (es. Abby Earl)

### Olivia Bligh

**Olivia "Livvy" Bligh** (es. Arianwen Parkes-Lockwood) on Blighien perheen pojan Jamesin vaimo. Olivia on britti. Hän ja James tapasivat Lontoossa Jamesin parhaan ystävän Williamin kautta, joka on Olivian veli. James ei vuosiin huomannutkaan Oliviaa, mutta osoitti yhtäkkiä olevansa kiinnostunut ja he menivät nopeasti naimisiin. Avioliiton myötä Olivia muutti Australiaan Blighien kartanoon.

### Jack Duncan

Tohtori **Jack Duncan** (es. Craig Hall)

### Carolyn Bligh

**Carolyn Bligh** (es. Sara Wiseman)

### Regina Standish

**Regina Margaret Standish** (es. Jenni Baird) on Georgen edesmenneen vaimon Elainen pikkusisko. Hän on rakastanut Georgea siitä asti kun he ovat tunteneet eikä kaihda kyseenalaisiakaan keinoja saadakseen hänet itselleen. Regina nähdään ensimmäisen kerran jaksossa 9, kun sairaalaan joutunut Elizabeth kutsuu hänet Invernessiin pitämään perhettä silmällä. Myöhemmin Elizabeth lähettää hänet Eurooppaan etsimään tietoja Sarahin menneisyydestä ja vastineeksi tiedoista antaa Reginalle luvan tavoitella Georgen kiintymystä.

Regina on tuore leski ja hänen edesmennyt miehensä Charles oli suurlähettiläs. Regina ei voi sietää Sarahia ja on erittäin juutalaisvastainen. Reginan edesmennyt mies oli Britannian protektoraatin palveluksessa ja he olivat Jerusalemissa Kuningas Daavidin hotellin pommi-iskun aikaan, missä joukko Reginan ystäviä sai surmansa sionistien tekemässä iskussa.

### Gino Poletti

**Angelo ’’Gino’’ Poletti** (es. Aldo Mignone) italialaista syntyperää oleva katolilainen, joka sarjan alkupuolella tapailee Bligh’n perheen tytärtä Annaa. Aluksi he eivät voi kertoa seurustelusta luokkaerojen vuoksi.

### Roy Briggs

**Roy Briggs** (es. Frankie J. Holden) on Invernessissä asuva leskimies. Roy on yksi ensimmäisiä Sarahin tapaamia henkilöitä Invernessissä, sillä Sarah menee osana kotisairaanhoitajan työhaastattelua hoitamaan hänen jalkaansa. He ystävystyvät ja Sarah muuttaa hoivaamansa koiran kanssa asumaan Royn maatilalle. Roylla oli vaimonsa kanssa kaksi poikaa, jotka kuolivat sodassa – Daniel ei palannut Kokodan taistelusta ja Albert menehtyi Ranskassa.

Sivuhenkilöitä
--------------

**Varoitus:  Seuraava kirjoitus paljastaa yksityiskohtia juonesta.**
### Doris Collins

**Doris Collins** (es. Deborah Kennedy) tunnetaan Invernessin juorukellona. Hän on leski, jonka kaksi aikuista tytärtä ovat muuttaneet pois kotoa. (Toisaalta sarjassa on myös kerrottu, että hänellä ei olisi lapsia.) Sarjan alussa Sarah muuttaa vuokralle Doris Collinsin luokse, jossa asuu muitakin sairaanhoitajia, mutta päättää pian muuttaa pois Dorisin pengottua hänen tavaroitaan. Myöhemmin Sarah ja hyväntahtoinen Doris tulevat toimeen paremmin.

### Harry Polson

**Harry Polson** (es. Dominic Allburn) on renki, Blighien tallipoika ja kartanon palvelijan, Amy Polsonin veli. Hän saapuu Invernessiin yli viiden vuoden poissaolon jälkeen jaksossa 7, kun hänen toinen siskonsa Eve Walker on joutunut miehensä Bert Fordin pahoinpitelemänä sairaalaan. Nuoruudessa hänellä ja Jamesilla oli suhde, ja toisin kuin James, Harry hyväksyy homoseksuaalisuutensa. Myöhemmin James pelästyy tunteitaan Harrya kohtaan ja päättää muuttaa vaimonsa Olivian kanssa Sydneyhyn. Myös Harry päättää lähteä maailmalle, kun hänen siskonsa Eve häätää hänet kodistaan saatua tietää Harryn suuntautumisesta.

Neljännellä kaudella Sarah löytää Sydneyn sairaalasta homouden takia henkihieveriin hakatun Harryn ja tuo hänet, Elizabethin harmistukseksi, toipumaan Invernessiin.

### Amy Polson

**Amy Polson** (es. Krew Boylan ja Amy Mathews) on Blighien palvelustyttö, joka saa potkut kartanosta Reginan huijattua häntä paljastamaan totuuden Jamesin seksuaalisesta suuntautumisesta. Elizabeth kuitenkin antaa hänelle hyvän suosituskirjeen seuraavaa työpaikkaa varten. Amy suhtautuu veljensä Harryn homoseksuaalisuuteen paljon siskoaan Eveä suopeammin.

### Eve Walker

**Eve Walker** (es. Erica Lovell) on Amyn ja Harryn sisko. Hän on jäänyt sotaleskeksi ja hänellä on avioliitosta yksi poika, Colin Walker. Eve on raskaana uudelle poikaystävälleen Bert Fordille. Colin ei pidä uudesta isäpuolesta, joka pahoinpitelee hänen äitiään. Sarah avustaa lapsen synnytyksessä ja tyttövauva saa nimekseen Louise Sarah Walker.

Bertin kuoleman jälkeen perhe muuttaa Sydneyhyn. Neljännellä kaudella selviää, että perheen elämä sujuu hyvin ja Colin saattaa saada stipendin jatko-opintoihin.

### Bert Ford

**Bert Ford** (es. Michael Sheasby) tunnetaan Invernessin rettelöitsijänä. Hän on ammatiltaan keritsijä. Bert seurustelee Eve Walkerin kanssa, joka odottaa hänen lastaan. Even poika Colin inhoaa uutta isäpuoltaan, joka on väkivaltainen hänen äitiään kohtaan. Bert on Sarahin vihamies, sillä Sarah loukkasi hänen ylpeyttään taltuttamalla hänet ja myöhemmin nöyryyttämällä baarissa.

Myöhemmin Bert näkee Jamesin ja Harryn ladossa suutelemassa ja kiristää Bligheiltä rahaa asian varjolla. Hän kuolee ensimmäisen kauden lopussa Colinin iskiessä häntä päähän puolustaessaan äitiään. Sarah ja Roy auttavat ruumiin hävittämisessä pelastaakseen Colinin tulevaisuuden.

### Lloyd Ellis-Parker

**Lloyd Ellis-Parker** (es. Rick Donald) on Carolynin taiteilijaystävä. Hän palveli sotataiteilijana etulinjassa Ranskassa. Hän saapuu Invernessiin kolmannella kaudella maalaamaan perhepotrettia Oliviasta, Jamesista ja vauvasta. Lloyd osoittaa olevansa kiinnostunut Oliviasta, joka suhtautuu aluksi kielteisesti iskuyrityksiin. Myöhemmin lempi kuitenkin leiskuu kun Olivia tajuaa Lloydin tarjoavan asioita, joita James ei halua tarjota.

### Andrew Swanson

Andrew Swanson (es. Matt Levett) on varakkaan Swansonin perheen ja Blighien ystävättären Prudence Swansonin poika. Sarjan alussa hän on ihastunut Annaan ja myöhemmin ystävystyy Olivian kanssa, jota hän auttaa vauvojen vaihdossa tämän oman vauvan menehtyessä synnytyksessä. Kuudennalla kaudella Andrew menee kihloihin Olivian kanssa. Australiasta muutettuaan hän on työskennellyt Euroopassa International Rescue Committeessa, ja työ vie hänet myös Vietnamiin.

Lähteitä
--------

1. ↑  Jakso S4E10
2. 1 2  Jakso S3E08
3. ↑  All Saints star Jenni Baird is sure to shock as racist Regina on A Place to Call Home *Heraldsun.com.au*.  19.6.2013. Viitattu 15.12.2016. (englanniksi)
4. ↑  Jakso S1E10
5. ↑  Jakso S1E03
6. 1 2  Jakso S2E01
7. ↑  Jakso S4E09
8. 1 2  Jakso S1E09
9. ↑  Jakso S2E07
10. ↑  Jakso S1E12
11. 1 2  Jakso S1E06
12. ↑  Jakso S4E03
13. ↑  Jakso S3E04
14. ↑  Jakso S6E09

Katso myös
----------

* Luettelo televisiosarjan Kotiin takaisin jaksoista